(музика) Намираме се в Музея за Модерно Изкуство
и пред нас е "Птица в пространството" на Константин Бранкузи от 1928-а.
Бранкузи е румънец, който
почти през цялата си кариера работи в Париж.
Работи с много медии и често прави
от материалите нови изразни форми.
Това е бронз.
Бронз, който е толкова добре полиран,
че да прилича на злато.
Но не е просто бронз, тъй като за Бранкузи
пиедесталът е част от скулптурата.
А пиедесталът е каменен.
Под него има варовик и често ще намерите
и дървен пиедестал под него, получавайки йерархия
на материалите, които Бранкузи подрежда от най-примитивни до най-индустриални.
Това е нещо като Неоплатонична идея на издигане
от материалното към нематериалното.
Мисля че е точно така.
Отразителността на бронза придава това чувство.
Всъщност става дума за светлина и движение, нали?
Това не е скулптура, която по някакъв начин да е
буквално изображение на птица,
а е изображение на нежната органична извивка
на тази възвисяваща се фигура.
Не е толкова птица, колкото изображение
на това, което ние обичаме в поведението на птиците.
Докато я обикаляме и я наблюдаваме,
светлината, която се отразява се извърта, мени и проблясва,
и дава усещането почти на нещо кинетично.
Като че ли се движи и полита,
но не изглежда прото механично оттласкване,
въпреки че е метал и го приемаме за индустриален материал.
Има страхотна история за тази скулптура.
Тази скулптура е била включена в реномираната изложба на МоМА през 1936,
наречена "Кубизъм и абстрактно изкуство"
и когато пристигнала във Франция,
на митницата я задържали и не искали да я пуснат.
Защо?
Защото МоМА твърдяла, че е произведение на изкуството,
а те не повярвали.
Това било през 1936-а и те помислили, че била за индустриална употреба
и за това може да бъде обложена с мито,
а от МоМА казали, "Не, това е произведение на изкуството,
не трябва да се таксува"
и всъщност са я задържали.
Имало е съдебен процес за нея.
Но за какво изобщо може да служи?
Ако си спомням правилно, вестниците предполагат
че можела да бъде перка или част от перка.
Това показва радикалността
- която, мисля, забравяме - на това, колко абстрактно е това.
Но по някакъв начин не изглежда толкова абстрактно.
Подсказва полет и движение нагоре
и ние сме свикнали с такива неща.
(музика)